b'\n_START_ARTICLE_\nJustimusfilms\n_START_SECTION_\nTaustaa\n_START_PARAGRAPH_\nJustimusfilmsin ovat perustaneet vuonna 1994 syntyneet Sami Harmaala ja Juho Nummela, ja ryhm\xc3\xa4\xc3\xa4n liittyi my\xc3\xb6hemmin Joose K\xc3\xa4\xc3\xa4ri\xc3\xa4inen. Justimusfilmsin katsotuin video on Masa&Teurastaja - Lanit, jota on katsottu jo l\xc3\xa4hes 6 miljoonaa kertaa._NEWLINE_Ensimm\xc3\xa4iset videot oli tehty edullisella videokameralla ja Windows Movie Maker -ohjelmalla, mutta hiljalleen v\xc3\xa4lineisiin tulivat my\xc3\xb6s ulkoinen \xc3\xa4\xc3\xa4nikortti, j\xc3\xa4rjestelm\xc3\xa4kamera ja mikrofoni. Ryhm\xc3\xa4n suosio l\xc3\xa4hti jyrkk\xc3\xa4\xc3\xa4n nousuun syksyll\xc3\xa4 2011; lokakuussa videoita oli katseltu yli 10 miljoonaa kertaa. Yle esitteli ilmi\xc3\xb6t\xc3\xa4 muun muassa Ajankohtaisessa kakkosessa. _NEWLINE_Justimusfilms n\xc3\xa4htiin my\xc3\xb6s Biisonimafia-televisiosarjan kolmannella tuotantokaudella._NEWLINE_Kes\xc3\xa4kuussa 2011 Justimusfilms perusti toisen kanavan nimelt\xc3\xa4 JustimusVlog, joka on Justimusfilmsin videoblogi. Kanava j\xc3\xa4i sittemmin m\xc3\xa4\xc3\xa4rittelem\xc3\xa4tt\xc3\xb6m\xc3\xa4lle tauolle._NEWLINE_Ensimm\xc3\xa4isen kerran Justimusfilms esiintyi liven\xc3\xa4 yleis\xc3\xb6lle maaliskuussa 2012 Haapavedell\xc3\xa4. Syksyll\xc3\xa4 he aloittivat kiertueen yhdess\xc3\xa4 Nost3 & Protron kanssa. Maaliskuussa heill\xc3\xa4 oli uusi kiertue Nost3 & Protron kanssa._NEWLINE_Justimusfilms sai oman televisiosarjan, Justimuksen, jonka esitt\xc3\xa4minen alkoi TV5-kanavalla lokakuussa 2012._NEWLINE_Justimusfilms julkaisi kes\xc3\xa4ll\xc3\xa4 2013 EP:n nimelt\xc3\xa4 Kes\xc3\xa4l\xc3\xa4tty. Justimusfilms julkaisi debyyttialbuminsa nimelt\xc3\xa4 Wunderboy 30.5.2014, joka nousi ensimm\xc3\xa4isell\xc3\xa4 viikollaan Suomen albumilistan ykk\xc3\xb6seksi._NEWLINE_Marraskuussa 2014 Yle TV2 esitti Justimuksen lyhytelokuvan nimelt\xc3\xa4 Fuck the Police._NEWLINE_Huhtikuussa 2016 Juho Nummela ja Sami Harmaala vierailivat Lakon ja Herban BOKSI -ohjelmassa._NEWLINE_Vuodenvaihteessa 2016-2017 Justimusfilms julkaisi yhdess\xc3\xa4 Sonera Viihteen kanssa viisiosaisen Rakkauden aikakaudet -lyhytelokuvasarjan.'